****

**REPUBLIKA HRVATSKA**

**PRIMORSKO–GORANSKA ŽUPANIJA**

**OPĆINA JELENJE**

**Jedinstveni upravni odjel**

KLASA: 350-02/20-01/8

URBROJ: 2170-20-03-03/09-23-104

Dražice, 3. svibnja 2023. godine

Na temelju članka 96. stavka 3. i 4. i članka 104. Zakona o prostornom uređenju („Narodne novine“ broj 153/13, 65/17,114/18, 39/19 i 98/19) te Zaključka općinskog načelnika Općine Jelenje (KLASA: 350-02/20-01/8, URBROJ: 2170-20-03-03/09-23-103) o utvrđivanju Prijedloga IV. izmjena i dopuna Prostornog plana uređenja Općine Jelenje od 3. svibnja 2023. godine, Jedinstveni upravni odjel Općine Jelenje, kao Nositelj izrade izmjena i dopuna prostornog plana, objavljuje da će se održati

**PONOVNA JAVNA RASPRAVA**

**O PRIJEDLOGU IV. IZMJENA I DOPUNA PROSTORNOG PLANA UREĐENJA OPĆINE JELENJE**

**od 5. svibnja 2023. do 12. svibnja 2023.**

**JAVNI UVID**

Za sve zainteresirane osobe osiguran je JAVNI UVID u Prijedlog IV. izmjena i dopuna Prostornog plana uređenja Općine Jelenje (dalje u tekstu: Prijedlog plana) u razdoblju **od 5. svibnja 2023. do 12. svibnja 2023.:**

* u prostorijama Doma kulture u Dražicama, Dražičkih boraca 64, centralna prostorija u prizemlju, svakim **radnim danom od 9 do 13 sati te četvrtkom od 13 do 17 sati.**
* na mrežnoj stranici Općine Jelenje: <https://www.jelenje.hr/prostorni-plan/>

**JAVNO IZLAGANJE**

Za vrijeme trajanja ponovne javne rasprave održat će se JAVNO IZLAGANJE radi obrazloženja izmjena i dopuna Prijedloga plana u odnosu na prihvaćena mišljenja, prijedloge i primjedbe dostavljene u prvoj javnoj raspravi, u Domu kulture u Dražicama, Dražičkih boraca 64, u centralnoj dvorani, **u ponedjeljak 8. svibnja 2023. s početkom u 17:00 sati**

Nova mišljenja, prijedlozi i primjedbe na izmijenjen Prijedlog plana mogu se podnositi za vrijeme trajanja ponovne javne rasprave (zaključno sa 12. svibnja 2023.) **samo u vezi s dijelovima prijedloga koji su u odnosu na prvi Prijedlog plana izmijenjeni** i to na slijedeće načine:

* dostaviti u pisanom obliku na adresu elektroničke pošte rasprava@jelenje.hr
* dostaviti u pisanom obliku, poštom na adresu: Jedinstveni upravni odjel Općine Jelenje, Dražičkih boraca 64, 51218 Dražice ili predajom u pisarnici na istoj adresi.

Prijedlozi i primjedbe koji se dostavljaju poštom ili se urudžbiraju u pisarnici, a nisu dostavljeni u roku ili nisu čitljivo napisani, neće se uzeti u razmatranje u pripremi Izvješća o ponovnoj javnoj raspravi.

Pozivaju se svi zainteresirani da se uključe u ponovnu javnu raspravu.

JEDINSTVENI UPRAVNI ODJEL

PROČELNICA

Martina Perhat, mag. iur.